**வினய் குமார் லால்** (Vinay Kumar Lal) இந்திய நாட்டைச் சேர்ந்த ஓர் இணை தடகள வீரர் ஆவார். 1999 ஆம் ஆண்டு மார்ச்சு மாதம் 23 ஆம் நாளன்று இவர் பிறந்தார். ஆடவர் 100 மீ, 200 மீ, 400 மீ போட்டிகளில் முழங்காலுக்கு கீழே ஊனமானவர்களுக்கான டி44 பிரிவில் இவர் போட்டியிடுகிறார்.  இந்தோனேசியாவின் ஜகார்த்தாவில் நடைபெற்ற ஆசிய இணை விளையாட்டு 2018 போட்டியில் வெண்கலப் பதக்கம் வென்றார்.  ஐக்கிய அரபு அமீரகத்தின் துபாயில் நடைபெற்ற 2019 உலக இணை தடகள வெற்றியாளர் போட்டியில் வெண்கலப் பதக்கத்தையும் வென்றார்.

ஆரம்ப கால வாழ்க்கை
------------------

வினய் குமார் லால் 1999 ஆம் ஆண்டில் சண்டிகரில் பிறந்தார். பிறப்பிலேயே இடது காலின் கீழ் மூட்டு போலியோவால் பாதிக்கப்பட்டார். வினய், ஆரம்ப கட்டத்தில், கைப்பந்து விளையாட்டில் தனது மாநிலத்தை பிரதிநிதித்துவப்படுத்தினார், உடல் திறன் கொண்ட விளையாட்டு வீரர்களுடன் விளையாடினார். 2015 ஆம் ஆண்டில், இந்தியாவின் தலைசிறந்த விளையாட்டு வீரர்களில் ஒருவரான மில்கா சிங் பற்றிய திரைப்படத்தால் ஈர்க்கப்பட்டார். பறக்கும் சீக்கியர் என்று பிரபலமாக அறியப்பட்ட மில்கா சிங்கின் தாக்கத்தால் வினய் தடகளத்தை விரும்பத் தொடங்கினார். அதே ஆண்டு, இவர் 200 மீ மற்றும் 400 மீ. இரண்டிலும் இரண்டு வெள்ளிப் பதக்கங்களை வென்ற தேசியப் போட்டியில் தனது முதல் தேசியப் பதக்கத்தை வென்றார்.

தொழில்
------

இந்தியாவின் தலைசிறந்த தடகள வீரர்களில் ஒருவரான மில்கா சிங்கைப் பற்றிய திரைப்படத்தால் ஈர்க்கப்பட்ட வினய் 2015 ஆம் ஆண்டு முதல் தடகளத்தில் நுழைந்தார். அதே ஆண்டில், இவர் 200 மீ மற்றும் 400 மீ இரண்டையும் வென்றார்.  இரண்டு வெள்ளிகளை வென்றதன் மூலம் தேசிய அளவில் தனது முதல் தேசிய பதக்கத்தை வென்றார். 2016 ஆம் ஆண்டில் பஞ்ச்குலாவில் நடைபெற்ற தேசிய விளையாட்டுப் போட்டியில் 2 தங்கம் வென்றார். 100 மீட்டரில் தொடை இழுப்பு காரணமாக 3ஆவது தங்கத்தை ஒரு சிறிய வித்தியாசத்தில் தவறவிட்டார். இறுதியில் வெண்கலம் வென்றார். 2017-ஆம் ஆண்டு பீகிங் போட்டியில் வினய் 1 தங்கம் மற்றும் 1 வெள்ளி வென்றார். அந்த ஆண்டின் பிற்பகுதியில், இலண்டன் உலக வெற்றியாளர் போட்டி நடைபெற்றது, அங்கு இவர் நான்காவது இடத்தைப் பிடித்தார். 2018 ஆம் ஆண்டில் இவர் தனது முதல் ஆசிய விளையாட்டுப் பதக்கத்தை வென்றார்  மேலும் 2019 உலக இணை தடகள வெற்றியாளர் போட்டியில் வெண்கலப் பதக்கத்தையும் வென்றார்.  2022 ஆம் ஆண்டு நடைபெற்ற மரகேச் இணை தடகளப் போட்டியில் தங்கப் பதக்கத்தையும் வென்றார்

மேற்கோள்கள்
-----------

1. ↑  "Vinay Kumar Lal - Athletics | Paralympic Athlete Profile". *International Paralympic Committee* (in ஆங்கிலம்). பார்க்கப்பட்ட நாள் 2023-02-02.
2. ↑  "Indian Para Athletics Medals Tally – Asian Para games 2018". *enabled.in* (in அமெரிக்க ஆங்கிலம்). 2018-10-09. பார்க்கப்பட்ட நாள் 2023-02-02.
3. ↑  **Lua error in Module:Citation/CS1/Utilities at line 206: Called with an undefined error condition: err\_numeric\_names.**
4. ↑  "Sharad wins silver; Mariyappan, Vinay take bronze at WPA C'ships". *Hindustan Times* (in ஆங்கிலம்). 2019-11-15. பார்க்கப்பட்ட நாள் 2023-02-02.
5. ↑  "Player Profile - Vinay Kumar Lal". *www.indusind.com*. பார்க்கப்பட்ட நாள் 2023-02-02.
6. ↑  "Chandigarh: World Para Athletics bronze winner forced to work at a call center to make ends meet". *The Indian Express* (in ஆங்கிலம்). 2021-08-28. பார்க்கப்பட்ட நாள் 2023-02-02.
7. ↑  "Player Profile - Vinay Kumar Lal". *www.indusind.com*. பார்க்கப்பட்ட நாள் 2023-02-02.
8. ↑  "Asian Para Games 2018 Bronze Medalist Vinay Kumar Lal Works at a ... - Latest Tweet by ANI | 📰 LatestLY". *LatestLY* (in ஆங்கிலம்). 2021-09-03. பார்க்கப்பட்ட நாள் 2023-02-02.
9. ↑  "4. Vinay Kumar Lal - 100m T44 5. Ravi Rongali - Shotput F40 6. Shreyansh Trivedi - 200m ... - Latest Tweet by SAI Media | 🏆 LatestLY". *LatestLY* (in ஆங்கிலம்). 2022-11-29. பார்க்கப்பட்ட நாள் 2023-02-02.
10. ↑  IANS (2022-09-20). "Indian athletes shine in Marrakech Para Athletics Grand Prix with 19 medals". *www.business-standard.com* (in ஆங்கிலம்). பார்க்கப்பட்ட நாள் 2023-02-02.
11. ↑  Bizfly Call Center